آلبانی، ایرانلا دیپلوماتیک ایلیشکیلری کسیر.
آلبانی باخانلار قورولونون آچیقلاماسیندا، آغیر سایبری سالدیریسینا جاواب اولاراق ایرانلا دیپلوماتیک ایلیشکیلرین کسیلمه‌سینه قرار وئریلدیگی آچیقلاندی.
آلبانی باشباخانی ادی راما، ایرانی، "دؤولت خیدمتلرینی دوردورماق و حکومت سیستملریندن بیلگی و الکترونیک رابطه‌نی کسمک" آماجی ۱۵ جولایدا آلبانی قوروملارینا قارشی بیر سایبری سالدیری تشکیل ائتمکله سوچلادی.
راما،
"بوتون سیستملر تام اولاراق ایشلک حالا گلدی و بیلگیلر گئری دؤنوشو اولمایان شکیلده سیلینمه‌میشدیر" دئدی.
باخانلار قورولونون آچیقلاماسینا گؤره، آلبانی، سایبری سالدیریسینا جاواب اولاراق ایرانلا دیپلوماتیک ایلیشکیلرین کسیلمه‌سینه قرار وئردی.
آچیقلامادان سونرا باشباخان راما، ایرانلی دیپلوماتلارین و دستک پرسنلینین، اؤلکه‌نی ترک ائتمک اوچون ۲۴ ساعات واختینین اولدوغونو آچیقلادی.
